
Εβδομάδα Δράσεων από τη Δημοτική Επιτροπή Ισότητας Ρόδου 
με αφορμή την Παγκόσμια ημέρα Εξάλειψης της βίας κατά των Γυναικών 

Ελένη, Ντόρα, Καρολάιν, Γεωργία, Κυριακή… 
102 γυναικοκτονίες από το 2018, 
13 μετράμε μέχρι σήμερα, μέσα στο 2024. 
Πόσα θύματα πρέπει ακόμη να θρηνήσουμε;

Η νεοσύστατη Δημοτική Επιτροπή Ισότητας Ρόδου δεν μένει αμέτοχη. Γνωρίζοντας ότι χρειάζονται δράσεις για την αντιμετώπιση των δομικών ανισοτήτων για τη βελτίωση των συνθηκών ζωής, ώστε καμία γυναίκα ή κορίτσι να μη φοβάται εξαιτίας του φύλου της, επενδύει στην παιδεία και στην πρόληψη για την αλλαγή των αντιλήψεων, των έμφυλων στερεοτύπων και των προκαταλήψεων. 
Με αφορμή την 25η Νοεμβρίου, Παγκόσμια Ημέρα Εξάλειψης της βίας κατά των γυναικών η Επιτροπή διοργανώνει εβδομάδα εκδηλώσεων στο Δημαρχιακό Μέγαρο Ρόδου από τη Δευτέρα 25 Νοεμβρίου έως την Παρασκευή 29 Νοεμβρίου. 
Αναλυτικά το πρόγραμμα έχει ως εξής:  
Σάββατο 23 Νοεμβρίου έως Σάββατο 7 Δεκεμβρίου 2024
“No excuse” - Εικαστική έκθεση της Ειρήνης Βαζούκου
Επιμέλεια: Πόλυ Χατζημάρκου
Κατάλυμα Γαλλίας, οδός Ιπποτών, Μεσαιωνική Πόλη 
Εγκαίνια: Σάββατο 23 Νοεµβρίου 2024, ώρα 18:00
Ωράριο λειτουργίας: 10:00 - 13:00 & 17:00 - 20:00
Ξεναγήσεις µαθητών και µαθητριών Λυκείου τις πρωινές ώρες λειτουργίας της έκθεσης

Δευτέρα 25 Νοεμβρίου 2024

09:00 - 13:00 | Δημαρχιακό Μέγαρο
Βιωματικό εργαστήριο µε ζωγραφική: “Μια φορά κι έναν καιρό...”
Εκπαιδευτική δράση για παιδιά ∆ηµοτικών Σχολείων Ε’ και ΣΤ’ τάξεις από το Συμβουλευτικό Κέντρο Γυναικών ∆ήµου Ρόδου. 
18:00 - 19.30 | Αίθουσα Δημοτικού Συμβουλίου, Δημαρχιακό Μέγαρο
ΘΕΜΑΤΙΚΗ: Πολιτισμός, Δημιουργία, Έμφυλη βία
«Έµφυλες ταυτότητες, βία και γυναίκες εικαστικοί» 
Πόλυ Χατζημάρκου, Ιστορικός τέχνης, Msc Διοίκηση Πολιτισμικών Μονάδων
«Στέλλα»
 Θεατρικός μονόλογος, Απόσπασμα από την παράσταση «13 σημεία να φιλήσεις»
Εργαστήριο Θεάτρου «Μάνος Κατράκης»
Ένας συγκλονιστικός µονόλογος που θίγει την ευαίσθητη και, δυστυχώς, διαχρονική πραγµατικότητα της έµφυλης βίας. 
Συγγραφέας: Μαρία Τσίµα
Παίζουν: Κωνσταντίνα Στρέµπα / Κατερίνα Ευθυµίου 
Σκηνοθεσία: Βάσω Αγγελάκου
Μουσική: Γιώργος Ατσικνούδας

ΤΡΙΤΗ 26 Νοεμβρίου 2024

09:00 έως 13:00 | Δηµαρχιακό Μέγαρο
Διαδραστικό εργαστήρι: “Μιλάμε για τα έµφυλα στερεότυπα” 
Εκπαιδευτική δράση για παιδιά ∆ηµοτικών Σχολείων (Γ’ , ∆’ τάξεις) από τον Ξενώνα Φιλοξενίας Γυναικών θυµάτων βίας ∆ήµου Ρόδου.

18:00 - 19:30 | Αίθουσα Δημοτικού Συμβουλίου, Δημαρχιακό Μέγαρο
ΘΕΜΑΤΙΚΗ: Η έµφυλη διάσταση της βίας στον εκπαιδευτικό χώρο 
« Αντιμετωπίζοντας τη έµφυλη βία στα ΑΕΙ: Θεσµικό πλαίσιο και παραβάσεις»
Δήμητρα Κογκίδου, Καθηγήτρια στο ΑΠΘ, Συντονίστρια του Δικτύου των Επιτροπών Ισότητας των Φύλων στα ΑΕΙ
 «Θεσµικά βήµατα για την καταπολέµηση της έµφυλης βίας στο Πανεπιστήµιο Αιγαίου»
Διονύσης Γουβιάς, Καθηγητής, Μέλος της Επιτροπής Ισότητας των Φύλων και Καταπολέµησης των ∆ιακρίσεων του Πανεπιστηµίου Αιγαίου
 «Έµφυλες ταυτότητες, βιώµατα και σχολική ζωή»
Ήρα Λουτσιού, Σχολική ψυχολόγος, Msc οικογενειακή θεραπεύτρια 
Συντονισμός: Μαρία Κλαδάκη, Αναπληρώτρια Καθηγήτρια Πανεπιστημίου Αιγαίου

ΤΕΤΑΡΤΗ 27 Νοεµβρίου 2024

09:00 - 13:00 | Δηµαρχιακό Μέγαρο
Βιωματικό εργαστήρι µε θέμα: «Το λουλούδι της ισότητας» 
Εκπαιδευτική δράση για παιδιά ∆ηµοτικών Σχολείων (Β’, Γ’, ∆’ τάξεις) από το Κέντρο Κοινότητας ∆ήµου Ρόδου 
18:30 - 19:30 | Αίθουσα ∆ηµοτικού Συµβουλίου, ∆ηµαρχιακό Μέγαρο 
ΘΕΜΑΤΙΚΗ: Έµφυλες διακρίσεις στον εργασιακό χώρο 
“Σύμμαχοι κατά του σεξισμού και πολιτική σιωπή στην εργασία”
Σοφία Καναούτη διδάσκουσα στο Πανεπιστήμιο Αθηνών και στο Ανοικτό
Πανεπιστήμιο, ερευνήτρια/συνεργάτις ΕΚΚΕ
“Εργασιακοί Χώροι Χωρίς Σύνορα: H Γυναίκα στον ∆ιεθνή Χάρτη Πολιτικών Ισότητας”
Αγγελική Τζαµπάζη Policy Research Analyst στο Ροδιακό Κέντρο Ιστορικών και Κοινωνικών Ερευνών -  εξειδ. στα Αναπτυξιακά Οικονομικά και τις Πολιτικές Φύλου (LSE) 
“Ηθική παρενόχληση στον εργασιακό χώρο. Νομοθετικές εξελίξεις”
Ευανθία Μπόνη, Δικηγόρος, µέλος του Κύκλου Lean In Ρόδου, Lean In Network Greece (Athens)

Συντονισμός: Γιάννης Παπαγεωργίου, Διευθυντής Ερευνών στο Ροδιακό Κέντρο Ιστορικών και Κοινωνικών Ερευνών

ΠΕΜΠΤΗ 28 Νοεμβρίου 2024

09:00 - 13:00 | Δημαρχιακό Μέγαρο
Βιωματικό εργαστήρι «Όλοι διαφορετικοί –  Όλοι ίδιοι» 
Εκπαιδευτική δράση για παιδιά Δημοτικών Σχολείων (Α’, Β’, Γ’ τάξεις) από το Παράρτημα Ρομά Κέντρο Κοινότητας Δήμου Ρόδου.

ΠΑΡΑΣΚΕΥΗ 29 Νοεμβρίου 2024

09:00 - 13:00 | Αίθουσα Δημοτικού Συμβουλίου και Αίθουσα Εθιμοτυπίας - Δημαρχιακό Μέγαρο
Ομάδες επαγγελματικής ενδυνάμωσης στους φοιτητές και φοιτήτριες του ΙΕΚ της ΔΥΠΑ.

Με την υποστήριξη του τμήματος Απασχόλησης κι Επιχειρηματικότητας της Διεύθυνσης Εμπορίου, Ενέργειας & Βιομηχανίας Δήμου Ρόδου και από τους/τις εργασιακούς συμβούλους των Δομών της Διεύθυνσης Κοινωνικής Πολιτικής & Υγείας του Δήμου Ρόδου: Συμβουλευτικό Κέντρο Γυναικών, Ξενώνας Φιλοξενίας Γυναικών, Κέντρο Κοινότητας με Παράρτημα Ρομά, Δομές Αστέγων, οι οποίες συγχρηματοδοτούνται από το Πρόγραμμα «Νότιο Αιγαίο 2021-2027» και το Στέγαση και Εργασία για Αστέγους του Υπουργείου Κοινωνικής Συνοχής και Οικογένειας.
* Στη διάρκεια της εβδομάδας δράσεων της ΔΕΠΙΣ Ρόδου: 
-   Φωταγώγηση πρόσοψης Δημαρχιακού Μεγάρου με πορτοκαλί χρώμα. Από το 2009, σε ολόκληρη την Ευρώπη, δημαρχεία και εμβληματικά κτίρια φωτίζονται με πορτοκαλί, χρώμα-σύμβολο στον αγώνα για την εξάλειψη της βίας κατά των γυναικών.
- Έκθεση φωτογραφίας - Project "STOP VIOLENCE" από το  Φωτογραφικό Εργαστήρι  Ρόδου |ΥΡΩ ΧΡΥΣΑΝΘΟΥ σε συνεργασία με το Τμήμα Αισθητικής & Μακιγιάζ | ΙΕΚ ΑΚΜΗ και την Δ.Ε.Ρ.Μ.ΑΕ Δήμου Ρόδου. Τεχνικός εξοπλισμός STUDIO: Galaios Photostore
-  Έκθεση ζωγραφικής από τον Εικαστικό Σύλλογο Δωδεκανήσου με θέμα τη Γυναίκα
H Αντιδήμαρχος Διοικητικών Υπηρεσιών και Πρόεδρος Δημοτικής Επιτροπής Ισότητας Ρόδου, Ματίνα Γιαννέλη, σημειώνει: «Η αλήθεια είναι ότι πιστέψαμε πως με το πέρασμα των χρόνων, με τη βελτίωση του μορφωτικού επιπέδου, την καθιέρωση πρακτικών ισότητας, την αλλαγή του οικογενειακού δικαίου, την δημοσιοποίηση και υποστήριξη του κινήματος #ΜeΤoo θα είχαμε μείωση του αριθμού των γυναικοκτονιών. Στην πραγματικότητα, όλες οι παραπάνω πρακτικές μαζί με τη λειτουργία του Δικτύου Συμβουλευτικών Κέντρων, Ξενώνων και της γραμμής SOS 15900 της Γενικής Γραμματείας Ισότητας και Ανθρωπίνων Δικαιωμάτων ενδυνάμωσαν τις γυναίκες, τις όπλισαν με την απαραίτητη αποφασιστικότητα, προκειμένου να καταγγέλλουν την έμφυλη και ενδοοικογενειακή βία. Όμως, δεν άλλαξαν τους άντρες, που συνεχίζουν να ανατρέφονται με στερεότυπα πατριαρχικής κοινωνίας, μη αναγνωρίζοντας το δικαίωμα στην αυτοδιάθεση από το γυναικείο φύλο. 
Μέσω της Δημοτικής Επιτροπής Ισότητας Ρόδου και των Δομών Υποστήριξης Γυναικών (Συμβουλευτικό Κέντρο Γυναικών και Ξενώνας Φιλοξενίας Γυναικών θυμάτων βίας) επενδύουμε στην πρόληψη, στην ενημέρωση και στην ευαισθητοποίηση με την οπτική  φύλου σε ζητήματα σεβασμού και αποδοχής της διαφορετικότητας. Η δεκάχρονη πορεία των Δομών Υποστήριξης Γυναικών Δήμου Ρόδου μας έχει αποδείξει έμπρακτα ότι η προσπάθεια  οφείλει να είναι καθημερινή, να ξεκινά από τις νηπιακές ηλικίες και να θέτει ως βάση την κοινωνία της ισότητας για την επίτευξη της ευημερίας των μελών της». 

Για περισσότερες πληροφορίες 2241361338 και στο email: dep_isototas@rhodes.gr 

Από το Γραφείο Τύπου Δήμου Ρόδου

